I Can See Your Voice Thailand นักร้องซ่อนแอบ

I Can See Your Voice Thailand นักร้องซ่อนแอบ เป็นรายการโทรทัศน์ประเภทเกมโชว์, มิวสิกโชว์ และทาเลนต์โชว์ ที่ให้แขกรับเชิญที่เป็นนักร้องชื่อดังมาเลือกหา "นักร้องปริศนา" เพียงแค่ 1 คน จากจำนวนที่มีอยู่ 7 คน เพื่อมาจับคู่ร้องเพลงกับคนที่ตนคิดว่าเสียงดี โดยมีรูปแบบรายการต้นฉบับมาจากรายการ "" ในประเทศเกาหลีใต้ โดยทางบริษัท เวิร์คพอยท์ เอ็นเทอร์เทนเมนท์ จำกัด (มหาชน) ซื้อลิขสิทธิ์รายการนี้จาก CJ E&M และ Mnet ในประเทศเกาหลีใต้ นำมาผลิตในรูปแบบของประเทศไทย เริ่มออกอากาศครั้งแรกเมื่อวันที่ 13 มกราคม พ.ศ. 2559 แล้วออกอากาศอยู่จนถึงปัจจุบัน โดยแรกเริ่มนั้นเคยออกอากาศทุกวันพุธเวลา 20.15 - 21.30 น. และออกอากาศซ้ำทุกวันเสาร์ เวลา 22.00 - 23.30 น. (ปัจจุบันเริ่มออกอากาศทุกวันพุธเวลา 20.05 - 21.35 น.และออกอากาศซ้ำทุกวันเสาร์ เวลา 22.30 - 00.30 น.) ทางช่องเวิร์คพอยท์ หมายเลข 23 ดำเนินรายการโดย สมเกียรติ จันทร์พราหมณ์ (เสนาลิง) และ กันต์ กันตถาวร

แขกรับเชิญ 1 คน (นักร้องชื่อดัง) จะต้องตามหานักร้องปริศนาเพียง 1 คนจากทั้งหมด 7 คน เพื่อมาร้องเพลงฟิทเจอริ่ง โดยที่ไม่รู้ว่านักร้องปริศนาคนใดเสียงเพราะ หรือเสียงเพี้ยน ด้วยความช่วยเหลือของแก๊งนักสืบ (ผู้เชี่ยวชาญ 2 คน และดารารับเชิญ 3 คน) แขกรับเชิญจะคัดนักร้องปริศนาที่คิดว่าเสียงเพี้ยนออกในแต่ละรอบ (โดยนักร้องปริศนาที่ถูกคัดออกจะเฉลยเสียงของตัวเอง ว่าเสียงเพราะหรือเสียงเพี้ยน) จนกว่าจะเหลือนักร้องปริศนาคนสุดท้ายที่จะได้สิทธิ์ร้องเพลงฟีทเจอริ่งกับแขกรับเชิญ

ซึ่งในเทปแรกจะใช้คำว่า ตัดสินรูปลักษณ์ โดยให้เลือกน้กร้องปริศนาที่คิดว่าร้องเพี้ยนออกเพียง 1 คน ด้วยการมองเท่านั้น และมีให้ชมวีทีอาร์ (VTR) ที่มีการร้องเพลงของนักร้องปริศนาในแต่ละคนอีกด้วย และในรอบนี้แขกรับเชิญจะต้องทำการคัดนักร้องปริศนาออก 1 คน

แต่ในเทปที่ 2 จนถึงเทปที่ 79 ได้ปรับเปลี่ยนชื่อและรูปแบบช่วงแรกเป็นช่วง เพียงคำเดียว ในรอบแรกทางรายการจะเปิดเผยโปรไฟล์ของนักร้องปริศนาทั้ง 7 คนและจะให้ชมวีทีอาร์ (VTR) ที่มีการร้องเพลงของนักร้องปริศนาในแต่ละคน โดยเสียงจะถูกปิดไป ก่อนที่เสียงร้องจะโผล่มาเพียงแค่คำเดียว (0.3 วินาที) เท่านั้น และในรอบนี้แขกรับเชิญจะต้องทำการคัดนักร้องปริศนาออก 1 คน

ต่อมาในเทปที่ 80 จนถึงเทปปัจจุบัน ได้ปรับเปลี่ยนชื่อและรูปแบบช่วงแรกเป็นช่วง หลักฐานนักร้อง แต่เดิมซึ่งทางรายการจะปล่อยเบาะแสต่างๆ เช่นเบาะแสบุคคล เบาะแสดารา การแสดง หรือคลิปสั้นๆ ให้กับนักร้องปริศนา แต่ตั้งแต่เทปที่ 88 ได้มีการยกเลิกหลักฐานนักร้องประเภทเบาะแสบุคคล เบาะแสดารา การแสดง และคลิปสั้นออกไป เหลือเพียงการแนะนำตัวเป็นประโยคสั้นๆ ที่บ่งบอกถึงนักร้องปริศนาคนนั้นๆ และเปิด VTR เพียงคำเดียว ให้รับชม ซึ่งถ้าเป็นนักร้องเสียงเพราะ ข้อมูลเบาะแสและใน VTR จะเป็นจริงทั้งหมด แต่ถ้าเป็นนักร้องเสียงเพี้ยน ข้อมูลในเบาะแสและ VTR อาจจะจริงหรือหลอกก็ได้ และในรอบนี้แขกรับเชิญจะต้องทำการคัดนักร้องปริศนาออก 1 คน

ในรอบนี้ นักร้องปริศนาที่เหลืออยู่ทั้ง 6 คนจะแนะนำตัวเอง และแสดงความสามารถอื่นๆ นอกจากการร้องเพลง โดยนักร้องปริศนาที่เสียงเพราะจะพูดเฉพาะความจริง ส่วนนักร้องปริศนาที่เสียงเพี้ยนจะสามารถโกหกได้ โดยในรอบนี้แขกรับเชิญจะต้องทำการคัดนักร้องปริศนาออก 1 คน

ในรอบนี้ จะให้นักร้องปริศนาที่เหลือทั้ง 5 คนทำการร้องเพลงในรูปแบบลิปซิงก์ โดยนักร้องปริศนาที่เสียงเพราะจะร้องลิปซิงก์กับเสียงของตัวเอง และนักร้องปริศนาที่เสียงเพี้ยนจะร้องลิปซิงก์กับเสียงของคนอื่น โดยในรอบนี้แขกรับเชิญจะต้องทำการคัดนักร้องปริศนาออก 2 คน

ในรอบสุดท้าย ทางรายการจะบอกคีย์เวิร์ดที่เกี่ยวข้องกับนักร้องปริศนาที่เหลือทั้ง 3 คน คนละ 1 คีย์เวิร์ด ซึ่งแขกรับเชิญเป็นคนเดียวเท่านั้นที่มีสิทธิ์ได้ถามนักร้องปริศนาได้ แต่แก๊งนักสืบไม่มีสิทธิ์ถามนักร้องปริศนาได้ โดยแขกรับเชิญจะสามารถปรึกษากับแก๊งนักสืบได้ ก่อนที่แขกรับเชิญจะมีเวลา 30 วินาที (หลังจากการออกอากาศครั้งแรก แขกรับเชิญจะมีเวลา 60 วินาที) ที่จะถามคำถามอะไรก็ได้ที่เกี่ยวกับคีย์เวิร์ดกับนักร้องปริศนาที่เหลือทั้ง 3 คน โดยนักร้องปริศนาที่เสียงเพราะจะพูดเฉพาะความจริง ส่วนนักร้องปริศนาที่เสียงเพี้ยนจะสามารถโกหกได้ และในรอบนี้แขกรับเชิญจะต้องทำการคัดนักร้องปริศนาออก 2 คน ก่อนที่จะมาร้องเพลงฟีทเจอริ่งกับนักร้องปริศนาคนสุดท้ายที่เหลืออยู่

ตั้งแต่เทปที่ 53 ได้ปรับเปลี่ยนกติกาในรอบนี้ออกเป็น 2 ส่วน โดยในส่วนแรก จะให้ทายจากลักษณะลีลาการเต้นของนักร้องปริศนา โดยให้แขกรับเชิญเลือกให้นักร้องปริศนาที่เหลือ 3 คน เต้นในจังหวะใดก็ได้ที่แขกรับเชิญต้องการ (นักร้องปริศนาทั้ง 3 คนจะได้เต้นในสไตล์ที่ต่างกัน) และแขกรับเชิญจะต้องทำการคัดนักร้องปริศนาออก 1 คนทันที จากนั้นนักร้องปริศนาที่เหลือ 2 คนสุดท้าย จะต้องพูดเกี่ยวกับคีย์เวิร์ดของตนเอง (โดยแขกรับเชิญจะไม่สามารถถามคำถามกับนักร้องปริศนาได้แล้ว) และแขกรับเชิญจะต้องทำการคัดเลือกนักร้องปริศนาเพียงคนเดียวจาก 2 คนมาร้องเพลงฟีทเจอริ่งด้วย

ตั้งแต่ตอนที่ 98 เป็นต้นไปได้ยกเลิกคีย์เวิร์ดของนักร้องปริศนา ในรอบสุดท้ายนักร้องรับเชิญจะต้องเลือกนักร้องปริศนาเพียงคนเดียวจาก 2 คนมาร้องเพลงฟีทเจอริ่งทันที

ตั้งแต่ตอนที่ 144 เป็นต้นไป นักร้องรับเชิญจะต้องเลือกนักร้องปริศนาเพียงคนเดียวจาก 3 คนมาร้องเพลงฟีทเจอริ่งทันทีโดยที่ไม่มีการคัดออกแก๊งนักสืบคือกลุ่มที่มาช่วยนักร้องรับเชิญหาบุคคลที่ร้องเพราะ ทุกสัปดาห์จะมีแก๊งนักสืบทั้งหมด 5 คน โดยจะมีนักสืบฝ่ายวิชาการทั้งหมด 2 คน (นั่งแถวหน้า) และนักสืบดาราทั้งหมด 3 คน (นั่งแถวหลัง) 
ปัจจุบันมีนักสืบหลักประจำรายการทั้งหมด 3 คนได้แก่ในกรณีที่พิธีกร 1 ในนั้น ติดภารกิจ ก็จะมีพิธีกรรับเชิญมาแทนพิธีกรคนนั้น